laion/Wikipedia-Exotic huggingface dataset:
ფარადეის ინდუქციის კანონი

ფიზიკაში ფარადეის ინდუქციის კანონი არის ელექტროდინამიკის საბაზისო კანონი, რომელიც განსაზღვრავს კავშირს ცვლად მაგნიტურ ველსა და მის მიერ გენერირებულ ელექტრულ ველს შორის. ფარადეის კანონის მიხედვით: რაიმე ჩაკეტილ კონტურში გენერირებული ელექტრომამოძრავებელი ძალა ტოლია ამ კონტურის გამჭოლი მაგნიტური ნაკადის ცვლილების სისწრაფისა. ელექტრომაგნიტური ინდუქციის მოვლენა დამოუკიდებლად აღმოაჩინეს მაიკლ ფარადეიმ და ჯოზეფ ჰენრიმ 1831 წელს, თუმცა ფარადეი იყო პირველი, რომელმაც მისი ექსპერიმენტების შედეგები გამოაქვეყნა განავრცო რა ფარადეის შრომები, ჯეიმზ კლერკ მაქსველმა ეს კანონი რაოდენობრივას შემდეგნაირად ჩამოაყალიბა: | E | = | d Φ B d t | {\displaystyle |{\mathcal {E}}|=\left|{{d\Phi _{B}} \over dt}\right|} . სადაც: | E | {\displaystyle |{\mathcal {E}}|} არის ელექტრომამოძრავებელი ძალა ვოლტებში ΦB არის მაგნიტური ნაკადი რომელიც განჭოლავს კონტურს ვებერებში. ფარადეის კანონის დიფერენციალურ ფორმას, რომელსაც ხშირად მაქსველ-ფარადეის განტოლებას უწოდებენ აქვს სახე: ∇ × E ( r ,   t ) = − ∂ B ( r ,   t ) ∂ t {\displaystyle \nabla \times \mathbf {E} (\mathbf {r} ,\ t)=-{\frac {\partial \mathbf {B} (\mathbf {r} ,\ t)}{\partial t}}} სადაც: ∇ × {\displaystyle \nabla \times } არის როტორი E არის ელექტრული ველის დაძაბულობა B არის მაგნიტური ველის ინდუქცია მაქსველ-ფარადეის განტოლება წარმოადგენს მაქსველის განტოლებებიდან ერთ-ერთს. მაქსველის განტოლებები მაგნიტური ველი ლორენცის ძალა ↑ Jackson, John David (1999). Classical Electrodynamics, 3rd ed., New York: Wiley, გვ. Page 237. ISBN 0-471-30932-X.  ↑ Ulaby, Fawwaz (2007). Fundamentals of applied electromagnetics, 5th Edition, Pearson:Prentice Hall, გვ. 255. ISBN 0-13-241326-4.  ↑ Joseph Henry. Distinguished Members Gallery, National Academy of Sciences. დაარქივებულია ორიგინალიდან — 2006-12-09. ციტირების თარიღი: 2006-11-30. ↑ Cantor, Geoffrey N. (1991), Michael Faraday, Sandemanian and Scientist: A Study of Science and Religion in the 19th Century. გვ. 217 და 219. ↑ Chow, Tai L. (2006). Introduction to electromagnetic theory: a modern perspective. Sudbury, MA (USA): Jones and Bartlett, გვ. pp. 171-5. ISBN 0763738271.
ვოლტი

ვოლტი (აღნიშვნა: ვ, V) — ელექტრომამოძრავებელი ძალისა და ძაბვის საზომი (წარმოებული) ერთეული ერთეულთა საერთაშორისო სისტემაში. ამ ერთეულს სახელი ეწოდა იტალიელი ფიზიკოსის ალესანდრო ვოლტას პატივსაცემად, (1745–1827), რომელმაც გამოიგონა ვოლტას სვეტი, თანამედროვე ქიმიური ბატარეის ერთ-ერთი პირველი პროტოტიპი. V = W A = J A ⋅ s = N ⋅ m A ⋅ s = kg ⋅ m 2 A ⋅ s 3 = kg ⋅ m 2 C ⋅ s 2 = N ⋅ m C = J C {\displaystyle {\mbox{V}}={\dfrac {\mbox{W}}{\mbox{A}}}={\dfrac {\mbox{J}}{{\mbox{A}}\cdot {\mbox{s}}}}={\dfrac {{\mbox{N}}\cdot {\mbox{m}}}{{\mbox{A}}\cdot {\mbox{s}}}}={\dfrac {{\mbox{kg}}\cdot {\mbox{m}}^{2}}{{\mbox{A}}\cdot {\mbox{s}}^{3}}}={\dfrac {{\mbox{kg}}\cdot {\mbox{m}}^{2}}{{\mbox{C}}\cdot {\mbox{s}}^{2}}}={\dfrac {{\mbox{N}}\cdot {\mbox{m}}}{\mbox{C}}}={\dfrac {\mbox{J}}{\mbox{C}}}} ძაბვის ტიპური მნიშვნელობები: ნერვული უჯრედი: 75 მიკროვ ქიმიური ბატარეა: 1-5 ვ მაღალი ძაბვის გადამცემი ხაზები: 110 კვ ელვა: ცვალებადია, მაგრამ ხშირად 100 მეგავ აღწევს. სტატვოლტი. ძაბვა ელექტრომამოძრავებელი ძალა SI სისტემა The International System of Units (SI) ↑ SI Brochure, Table 3 (Section 2.2.2). BIPM (2006). დაარქივებულია ორიგინალიდან — 2007-06-18. ციტირების თარიღი: 2007-07-29. ↑ Bullock, Orkand, and Grinnell, pp. 150–151; Junge, pp. 89–90; Schmidt-Nielsen, p. 484
მართლმადიდებელ წმინდანთა ტიტულები

მართლმადიდებელ წმინდანთა ტიტულები — კატეგორიები, რომლებზეც კანონიზაციისას მართლმადიდებლობა ყოფს წმინდანებს თავისი ტიტულის მიხედვით. ანგელოზი წმინდანი წმინდანების კლასიფიკაცია
სტატვოლტი

სტატვოლტი (ქართული შემოკლება სტატვ, საერთაშორისო statV) არის ძაბვისა და ელექტრომამოძრავებელი ძალის ერთეული სანტიმეტრი-გრამი-წამი ერთეულთა სისტემის სხვადასხვა ვარიანტებში, მაგალითად გაუსის ერთეულთა სისტემაში. სტატკულონი წარმოებული სიდიდეა. SI სისტემის შესაბამისი ერთეულია ვოლტი. კავშირი ამ ერთეულებს შორის ასეთია 1 სტატვ = 299.792458 ვ.
ჰურონის ტბა

ჰურონის ტბა (ინგლ. Lake Huron) — ტბა აშშ-ისა და კანადის საზღვარზე. შედის დიდი ტბების შემადგენლობაში. მის სანაპიროზეა გაშენებული კანადის პროვინცია ონტარიო და აშშ-ის შტატი მიჩიგანი. ჰურონის ტბა მაკინაკის სრუტის მეშვეობით უკავშირდება მიჩიგანის ტბას. ჰურონის ტბის ფართობი შეადგენს 59,588 კმ². მაქსიმალური სიღრმე 229 მ. ტბაში მდებარეობს კუნძული მანიტულინი, რომელიც ფართობის მხრივ, მსოფლიოში უდიდესია ტბაში მდებარე კუნძულებს შორის. ჰურონის ტბის გარშემო მდებარეობს მრავალი ქალაქი. სწორედ ამის გამო, ამ ტბის ირგვლივ დიდი ეკოლოგიური პრობლემებია შექმნილი. 1913 წელს ჰურონის ტბასთან მოხდა უდიდესი შტორმი, რომელსაც 235 ადამიანის სიცოცხლე შეეწირა. მსოფლიოს უდიდესი ტბების სია ვიკისაწყობში არის გვერდი თემაზე: ჰურონის ტბა ჰურონის ტბა — სტატია დიდი რუსული ენციკლოპედიიდან (რუსული) ჰურონის ტბა — სტატია ენციკლოპედია ბრიტანიკიდან (ინგლისური)
ტადეუშ კოსციუშკო

ანდჟეი ტადეუშ ბონავენტურა კოსციუშკო (Andrzej Tadeusz Bonawentura Kościuszko; დ. 12 თებერვალი 1746 წ. – გ. 15 ოქტომბერი 1817 წ.) — ლიტველ-პოლონელი ეროვნული გმირი, გენერალი და ამ ერთა ლიდერი რუსეთის იმპერიის წინააღმდეგ 1794 წლის აჯანყებაში. ის ასევე იბრძოდა ამერიკის რევოლუციურ ომში, როგორც პოლონელი, კონტინენტურ არმიაში ვაშინგტონის მხარეზე. ერთგული სამსახურისა და მამაცობისთვის კონტინენტურმა კონგრესმა ის რანგით ბრიგადირ-გენერლის ჩინზე დააწინაურა 1783 წელს. ამავე წელს ხდება ამერიკის ნატურალიზებული მოქალაქე. მისი სახელის რამდენიმე ადაპტირებული ანგლიცირებული ვარიანტი არსებობს, მათ შორის ყველაზე ხშირია Thaddeus Kosciusko (თადეუს კოსციუსკო), თუმცა სრული სახელით Andrew Thaddeus Bonventure Kosciusko (ენდრიუ თადეუს ბონვენტურ კოსციუსკო) მოიხსენიება ზოგიერთ ტექსტში. ლიეტუვურ ენაზე მისი სახელი იწერება Tadas Kosciuška. ბელარუსულად მისი სახელია Тадэ́вуш Касьцю́шка. კოსციუშკო Pula, James S. (1998). Thaddeus Kosciuszko: The Purest Son of Liberty. Hippocrene Books. ISBN 0-7818-0576-7.  Niestsiarchuk, Leanid (2006). Андрэй Тадэвуш Банавентура Касцюшка: Вяртаннегероя нарадзіму (Andrzej Tadeusz Bonawentura Kosciuszko: Return of the Hero to his Motherland) (Belarusian). ISBN 985-6665-93-0.  ვიკისაწყობში არის გვერდი თემაზე: ტადეუშ კოსციუშკო Polish Embassy in the United States: a tribute page. U.S. Kosciuszko National Monument web site. Kosciuszko Polish-American Historical Society, Inc., of the Valley Ansonia - Derby - Shelton - Seymour, Connecticut. დაარქივებული 2021-01-30 საიტზე Wayback Machine. Kosciuszko monuments gallery. დაარქივებული 2014-03-04 საიტზე Wayback Machine. ტადეუშ კოსციუშკო — Find a Grave-ზე Unknown Kościuszko manuscript (Nieznany rękopis Tadeusza Kościuszki). Photographs of Mereszowszczyzna manor in Belarus. დაარქივებული 2009-06-01 საიტზე Wayback Machine. A humorous biographical comic about Kościuszko. Will of Thaddeus Kosciuszko. ↑ Szyndler, Bartłomiej (1991). Tadeusz Kościuszko, 1746–1817. Warsaw: Wydawnictwo Bellona, გვ. 103. —Kościuszko's exact birthdate is unknown, but February 12 is generally used. ↑ Tadeusz Kościuszko. ბრიტანიკა. ციტირების თარიღი: 2009-11-08. ↑ R Morfill. The Story of Poland. 2009, p.239 ↑ Aleksandra Piłsudska, Jennifer Ellis. Pilsudski. 1971, p.72 ↑ Gordon McLachlan. Lithuania. 2008, p.20 ↑ Belarusian review. Vol. 16-19, 2004 p.CX
სენგოკუს პერიოდი

სენგოკუს პერიოდი (იაპონ. 戦国時代, სენგოკუ ძიძაი — „მეომარი პროვინციების ეპოქა“, (სახელწოდება შეიცავს ბმულს ჩინეთში მეომარი სამეფოების პერიოდისადმი) — იაპონიის ისტორიის პერიოდი XV საუკუნის მეორე ნახევრიდან XVII საუკუნის დაწყებამდე. ეს პერიოდი დაიწყო ასიკაგას დინასტიის სიოგუნების მიერ ძალაუფლების დაკარგვის მომენტიდან, რამაც გამოიწვია სახელმწიფო მმართველობის დეცენტრალიზაცია და დასრულდა ტოკუგავას სიოგუნარის ჩამოყალიბებით (1603 წელი). პერიოდის ნიშნები არიან სიოგუნის მიერ პოლიტიკური ძალაუფლებისა და ავტორიტეტის დაკარგვა პოლიტიკურად აქტიური ბუსის თვალებში, რეგიონალური ავტონომიების შექმნა, და როგორც შედეგი, სხვადასხვა ინტენსიურობის „ომი ყველასი ყველას წინააღმდეგ“. უფრო დიდი და ძლევამოსილი სამურაული კლანები (ბუკე) ცდილობდნენ გაეძლიერებინათ საკუთარი სამთავროები. უფრო მცირე სამთავროების შთანთქვით. ამის შედეგად დიდი კლანები უფრო ძლევამოსილნი ხდებოდნენ, ხოლო მცირენი - უფრო სუსტებოდნენ და ხშირად სულაც ქრებოდნენ. იმ დროის მრავალმა აზნაურმა ინტრიგებისა და ღალატის შედეგად ასევე შესძლეს საკუთარი კლანების დაფუძნება და იაპონიაში საკუთარი ძალაუფლების დამყარება. ამგვარ მთავრებს "სენგოკუ დაიმეს" (მეომარი თავადები) უწოდებდნენ. იძუმო ნო ოკუნი ოდა ნობუნაგა ტოიოტომი ჰიდეიოსი ტოკუგავა იეიასუ იაპონიის ისტორია Hane, Mikiso (1992). Modern Japan: A Historical Survey. Westview Press.  Hall, John Whitney (May 1961). „Foundations of The Modern Japanese Daimyo“. The Journal of Asian Studies. Association for Asian Studies. 20 (3): 317–329. doi:10.2307/2050818. Jansen, Marius B. (2000). The Making of Modern Japan. Cambridge: Harvard University Press. ISBN 0674003349/ISBN 9780674003347. Lorimer, Michael James (2008). Sengokujidai: Autonomy, Division and Unity in Later Medieval Japan. London: Olympia Publishers. ISBN 1-905513-45-3.  (ინგლისური) იაპონიის ისტორიის გვერდი (იაპონური) იაპონიის სამოქალაქო ომები (იაპონური) მეომარი დაიმების სია ↑ 1.0 1.1 1.2 Japanist.uCoz.org. (2010 . მარტი . 24) სენგოკუს პერიოდი. ციტირების თარიღი: 2000-03-24.
კოიბის ეროვნული პარკი

კოიბის ეროვნული პარკი (ესპ. Parque Nacional Coiba) — იუნესკოს მსოფლიო მემკვიდრეობის ძეგლი პანამაში. მდებარეობს პანამის წყნაროკეანურ სანაპიროზე, კუნძულ კოიბაზე, მიეკუთვნება ვერაგუასის პროვინციას. მისი ფართობია 50.3 კმ². იუნესკოს ბუნების ობიექტი გახდა 2005 წელს, ხოლო ეროვნული პარკის სტატუსი მიიღო 1992 წელს. მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: Coiba National Park Coiba National Park Video of Diving in Coiba
T-50

T-50 — საბჭოთა წარმოების მსუბუქი ქვეითთა ტანკი რომელიც მეორე მსოფლიო ომში გამოიყენებოდა,ეს ტანკი გამოირჩეოდა სიძვირით რის გამო ძალიან მცირე რაოდენობითაა გამოსული,მხოლოდ 69 ასეთი ტანკი აიწყო ესპანეთის სამოქალაქო ომი - ის გამოცდილებით საჭირო იყო მთლიანად წითელი არმიის სატანკო პარკის ახალი ტანკებით ჩანაცვლება ან მოდერნიზება რადგან ამ ომში ძალიან დიდი რაოდენობით ტანკი დაკარგეს თუმცა ეს ტანკები ყველა იყო უცხოური რომელიც ლიცენზირებული ასლები იყო,ყველაზე გავრცელებული იყო T-26 ტიპის მსუბუქი ტანკი რომელიც ასლი იყო ბრიტანული Vickers 6-Ton - ის თუმცა მას შეცვლილი ჰქონდა ქვემეხი და ტყვიამფრქვევების მაგივრად საბჭოთა წარმოების 45მმ ქვემეხი ეყენა,T-50 ის მიზანი კი იყო მთლიანად ჩაენაცვლებინა T-26 და ბტ სერიის მსუბუქი ტანკები ამიტომაც გამოუშვეს საშუალო და მძიმე ტანკების გამოშვება,რის შემდეგადაც გამოუშვეს საშუალო T-34 და მძიმე KV-1 , KV-2 IS-2/IS-3. მისი შემქნა დაიწყო OKMO - ს საკონსტრუქტორო ბიუროში ნომერ 183-ში ქალაქ ლენინგრადში ს.გინზბურგის და ლ.ტროინოვს ხელმძღვანელობით.ამ დროს კი უკრაინაში შეიქმნა საშუალო ტანკი T-34 რომელმაც დაიწყო ბტ სერიის მსუბუქი ტანკების მთლიანად ჩანაცვლება რომელიც იყო ძალიან ეკონომიური და ძლიერი. ოპერაცია ბარბაროსას დაწყების თანავე საჭირო იყო ქარხნების დაშლა და სხვადასხვა ადგილას გადატანა რის შემდეგადაც OKMO-მ გადაინაცვლა ომსკში სადაც დაიწყო მისი წარმოება,ეს ტანკი ძალიან მალე შეიქმნა თუმცა მას ჰქონდა ბევრი ტექნიკური პრობლემა და ბევრად მეტ ხარჯებს მოითხოვდა ვიდრე T-34 - ი ტიპის საშუალოს ტანკი,ამავე დროს კიდევ ერთი მსუბუქი ტანკი T-60 უკვე დიდი რაოდენობით იწარმოებოდა ამიტომაც ის მხოლოდ 63 მოდელი გაკეთდა მათგან მხოლოდ 48 იყო შეიარაღებული,მისი წარმოება კი დასრულდა 1942 წელს. T-50 - იმ დროისთვის თანამედროვე ტექნოლოგიებით იყო გამორჩეული რადგან მას ჰქონდა ახალი დიზელის ძრავა ასევე დახრილი ჯავშანი ყველა ადგილზე და რაც მთავარი ქვემეხისთვის 3 ტანკისტი მუშაობდა რომელიც 1942 წლისთვის არცერთ საბჭოთა ტანკს არ ჰქონდა.1939-43 წლის საბჭთა ტანკების ეკიპაჟი შედგებოდა 2 ან 1 ტანკისტით ქვემეხთან,3 კაცი ქვემეხთან იყო ბევრად ეფექტიანი,ასევე მას დამატებული ჰქონდა რადიოები. როგორც სხვა საბჭოთა ტანკები ეს ტანკიც ძალიან ვიწრო იყო რაც არაკომფორტულობას ჰქმნიდა ასევე მას ჰქონდა V-4 ტიპის ძრავა რაც პრობლელებს უქმნიდა რადგან ეს ძრავა სპეციალურად მისთვის იყო შექმნილი და შესაბამისად მისი გამოყენება უფრო ძვირი ჯდებოდა ვიდრე სხვა ტანკებს ისინი სატვირთო მანქანის ძრავებით იყვნენ მაგალითად T-60 და T-70 მსუბუქი ტანკები და ასევე თვითმავალი საარტილერიო დანადგარი SU-76 - ჰქონდა გაზის სატვირტო მანქანის ძრავები ხოლო ძალიან მობილურ ტანკ ბტ ს ასევე T-34,KV-1,IS-2 -ს კი V-2 ის ძრავები რომლის შეკეთება ბევრად იაფი ჯდებოდა T-50 მეორე მსოფლიო ომში გამოიყენებოდა ლენინგრადის ფრონტზე თუმცა არაა ცნობილი თუ როგორ იბრძოდა ომში და სურათებიც ძალიან ცოტაა.ფინეთის არმიას კი გააჩნდა 1 გაძლიერებულ ჯავშნიანი T-50 რომელიც ნაალაფარდ დარჩათ 1944 წელს,ყველაზე გავრცელებული მსუბუქი T-60 და T-70 სულ მალე ჩაანაცვლა საშუალო T-34 ებმა ხოლო მათ იყენებდნენ სადაზვეროდ დღეს დღეისობით მხოლოდ და მხოლოდ 2 T-50 შემორჩენილი მათგან ერთი არის კუბინკას ჯავშანტექნიკის მუზეომში და მეორე ფინეთის მუზეომ პაროლაში. www.battlefield.ru
ზემო ტბა

ზემო ტბა (ინგლ. Lake Superior) — ტბა ჩრდილოეთ ამერიკაში, ერთ-ერთი დიდ ტბებს შორის. ზემო ტბის სანაპიროზე გაშენებულია კანადის პროვინცია ონტარიო და აშშ-ის შტატები: მინესოტა, უისკონსინი და მიჩიგანი. ტბის ფართობი შეადგენს 82,7 ათას. კმ²-ს. ამ მაჩვენებლით მას მსოფლიოში მე-2 ადგილი უკავია. ტბის მაქსიმალური სიღრმე შეადგენს 408 მეტრს. ტბის სიახლოვეს, კანადაში აღმოჩენილია ერთ-ერთი ძველი კლდის მხატვრობის ნიმუშები. არქეოლოგიური გათხრების შედეგად დადგენილია, რომ ამ ტერიტორიაზე ადამიანი უძველესი დროიდან სახლობდა. მსოფლიოს უდიდესი ტბების სია ვიკისაწყობში არის გვერდი თემაზე: ზემო ტბა International Lake Superior Board of Control დაარქივებული 2003-11-21 საიტზე Wayback Machine. EPA's Great Lakes Atlas EPA's Great Lakes Atlas Factsheet #1 Great Lakes Coast Watch დაარქივებული 2008-05-11 საიტზე Wayback Machine. Parks Canada Lake Superior დაარქივებული 2006-08-06 საიტზე Wayback Machine. Minnesota Sea Grant - Lake Superior Page დაარქივებული 2007-08-14 საიტზე Wayback Machine. Lake Superior Bathymetry დაარქივებული 2009-01-16 საიტზე Wayback Machine.
პასატები

პასატები — მუდმივი ქარები, რომლებიც ორივე ნახევარსფეროს ტროპიკული სარტყლიდან ქრის ეკვატორის მიმართულებით. დედამიწის ზედაპირთან ხახუნის შედეგად ჩრდილოეთ ნახევარსფეროში გარდაიქმნება ჩრდილო-აღმოსავლეთის, ხოლო სამხრეთ ნახევარსფეროში სამხრეთ-აღმოსავლეთის ქარებად. ჩრდილოეთ და სამხრეთ ნახევარსფეროებში 30°-იანი განედების მაღალი წნევის არეებიდან ეკვატორისკენ ქრის, სადაც დაბალი წნევაა. ↑ Glossary of Meteorology. (2010)trade winds. American Meteorological Society. დაარქივებულია ორიგინალიდან — 2008-12-11. ციტირების თარიღი: 2008-09-08.
ევროპის XVII გუნდური ჩემპიონატი ჭადრაკში ვაჟთა შორის

21 - 30 ოქტომბერი 2009 ნოვი სადი სერბეთი. ნოვი სადში ევროპას ახალი ჩემპიონი მოევლინა, ეს აზერბაიჯანის გუნდი იყო. ჩვენს მეზობლებს საკმაოდ მაღალრეიტინგიანი მოჭადრაკეებით დაკომპლექტებული გუნდი ჰყავდათ, რომელსაც თემურ რაჯაბოვი ედგა სათავეში. აზერბაიჯანელებმა მხოლოდ ერთი მატჩი წააგეს (სომხებთნ), ერთიც ფრედ ითამაშეს (რუსებთან) და დამსახურებულად მოიგეს ჩემპიონატი. რუსებს მართლია მატჩი არ წაუგიათ, მაგრამ ოთხი შეხვედრა ფრედ დაამთვრეს, ხოლო სომხებმა ორ შეხვედრაში განიცადეს მარცხი. პირველ ტურში მარცხმა (შვეიცარიელებთან) და მესამე ტურში ფრემ (ნორვეგიელებთნ) საშუალება არ მისცა უკრაინელებს მესამე ადგილზე მაღლა ასულიყვნენ. სამწუხაროდ თავის შესაძლებლობებზე სუსტად გამოვიდნენ ქართველები. სულ ოთხი მოგება, სამაგიეროდ სამი მარცხი და საბოლოო XIII ადგილი. ტექნიკური შედეგები 1. აზერბაიჯანი - 15 ქულა 2. რუსეთი - 14 ქულა 3. უკრაინა - 13 ქულა 4. სომხეთი - 13 ქულა 5. გერმანია - 12 ქულა 6. ესპანეთი - 12 ქულა 7. პოლონეთი - 12ქულა 8. უნგრეთი - 11 ქულა 9. ნიდერლანდები - 11 ქულა 10. სერბეთი - 11 ქულა 11 ქულა 11. ისრაელი, 10 ქულა 12. ინგლისი, 13. საქართველო, 14. რუმინეთი, 15. შვეიცარია, 9 ქულა 16. სლოვენია, 17. საფრანგეთი, 18. ბულგარეთი, 19. ფინეთი, 20. საბერძნეთი, 21. ავსტრია, 22.  დანია, 23. ჩეხეთი, 24. ნორვეგია, 8 ქულა 25. სერბეთი-2, 26. ხორვატია, 27. ბელგია, 28. ჩრდილოეთი მაკედონია, 7 ქულა 29.  ბოსნია და ჰერცეგოვინა, 30. თურქეთი, 31. ლიეტუვა, 32. იტალია, 6 ქულა 33. მონტენეგრო, 34. ისლანდია, 35. უელსი, 5 ქულა 36. ლუქსემბურგი, 2 ქულა 38. შოტლანდია, 1 ქულა 39. მონაკო. ჩემპიონის შემადგენლობა  აზერბაიჯანი თემურ რაჯაბოვი 4,5 (+1=7-1), იუგარ გასიმოვი 6,5 (+4=5-0), კადირ გუსეინოვი 1,5 (+1=1-3), შახრიარ მამედიაროვი 6,5 (+4=5-0), რაუფ მამედოვი 3 (+4=2-2). დაფებზე საუკეთესონი
წყლის წრებრუნვა

წყლის წრებრუნვა — დედამიწის ბიოსფეროში წყლის ციკლური მიმოქცევის პროცესი. დედამიწაზე წყლის ბრუნვა სამ ძირითად ნაწილად იყოფა: ოკეანურად, შიდა კონტინენტურად და კონტინენტურ-ოკეანურად. ყოველდღიურად დედამიწაზე 577 ათასი კუბური კმ. წყალი „გადაადგილდება“. აქედან ძირითადი ნაწილი (80%) ოკეანეების ზედაპირზე „მოძრაობს“ (ორთქლდება და ნალექის სახით უკანვე უბრუნდება მას). აორთქლებული წყლის ნაწილი (119 ათასი კუბ. კმ.) ქარს კონტინენტებზე გადააქვს. მისი უდიდესი ნაწილი მდინარეების მეშვეობით კვლავ უბრუნდება ოკეანეებს, ხოლო მცირე ნაწილი ჩაედინება ისეთ წყალსატევებში, რომლებსაც მსოფლიო ოკეანესთან კავშირი არ გააჩნია. წყლის წრებრუნვა,აშშ-ის გეოლოგიური მიმოხილვა დაარქივებული 2014-01-08 საიტზე Wayback Machine. , წყლის წრებრუნვა, from Dr. Art's Guide to the Planet. წყლის წრებრუნვის სლაიდ-შოუ Will the wet get wetter and the dry drier? - Climate research summary from
ჰომერ სიმფსონი

ჰომერ ჯეი სიმფსონი (ინგლ. Homer Jay Simpson) — ანიმაციური სერიალ „სიმფსონების“ ერთ-ერთი მთავარი პერსონაჟი. ჰომერი ქალაქ სპრინგფილდის ატომური ელექტროსადგურის უსაფრთხოების დაცვის ერთ-ერთი თანამშრომელია. იგი მუშაობს სექტორში 7G და წელიწადში 25.000 აშშ დოლარის შემოსავალი აქვს. მიუხედავად ამისა, ის ყველანაირად ცდილობს, გაიპაროს სამსახურიდან, რათა ლუდი ადგილობრივ ბარში, „მოს ტავერნაში“ დალიოს. ჰომერი ზედმეტად მსუქანია. მას უყვარს ცოლი და შვილები, თუმცა საკუთარი უმცროსი გოგონას სახელიც ავიწყდება. სიმაღლე 183 სანტიმეტრია. ზოდიაქოთი ჰომერი კუროა. ჰომერის ჩაცმულობა უბრალოა - როგორც წესი, მას აცვია თეთრი პერანგი და ლურჯი შარვალი, სამსახურში ჰალსტუხს ატარებს, საღამოს ხოლმე ნარინჯისფერ ხალათს და შინაურ ფლოსტებს დათვის თათების სტილში. ღამით აცვია ლურჯი პიჟამა. ეპიზოდში She of Little Faith ნაჩვენებია, რომ ჰომერი თვალებზე ლინზებზაც ატარებს. პერსონაჟის ავტორია მეტ გრენინგი. თავდაპირველად იგი გამოიყენებოდა ტრეისი ულმანის შოუში. სახელი მან შეიძინა გრენინგის მამის პატივსაცემად. მაგრამ ავტორი ხაზს უსვამს, რომ სახელის გარდა მათ საერთო არაფერი აქვთ. 1987 წლის 19 აპრილს ჰომერი პირველად გამოჩნდა მოკლემეტრაჟიან ფილმში Good Night. ჰომერ სიმფსონის ცნობილ ფრაზებს შორის არის დენ კასტელანეტას, მისი გამხმოვანებლის მიერ მოფიქრებული სახასიათო „D'oh!“. 2001 წელს ეს სიტყვა შეტანილი იქნა ინგლისური ენის ოქსფორდის ლექსიკონშიც. მეტ გრენინგის თქმით, ჰომერის ანალოგია სერიალ „ფუტურამას“ გმირი ბენდერი. მათი იდენტურობის აღწერისას გრენინგმა აღნიშნა, რომ ორივე აბსოლუტურად უმანკოა და ორივეს სურს ის, რაც აკლიათ. ჰომერ სიმფსონი — კინოფილმების ინტერნეტ მონაცემთა ბაზა (ინგლისური)
ლაური ილონენი

ლაური ილონენი (ფინ. Lauri Johannes Ylönen; დ. 23 აპრილი, 1979, ჰელსინკი) — ფინელი მომღერალი, რომელიც აქტიურად მოღვაწეობს ჯგუფში რასმუსი. ლაური ილონენი დაიბადა ფინეთში, ქალაქ ჰელსინკიში. მას ბავშვობიდანვე ჰქონდა მუსიკალური ნიჭი. 5 წლის ასაკში ის შეიყვანეს პიანინოს სექციაში, მაგრამ, როგორც თვითონ ამბობს, მას არასოდეს მოსწონდა პიანინოზე დაკვრა, 1993 წელს როდესაც იგი იყო 15 წლის, გაუჩნდა იდეა, თავის თანაკლასელებთან ერთად შეექმნა როკ ჯგუფი, ამ დროისათვის მან უკვე აითვისა პიანინო, იცოდა გიტარაზე და დასარტყამებზე დაკვრა. ლაურიმ მთავარი წვლილი შეიტანა ჯგუფის ჩამოყალიბებაში. ლაური ილონენი უმეტეს ნაწილს ჯგუფთან ატარებს, მაგრამ მისი სოლო კარიერაც საკმაოდ წარმატებულია. 2004 მან წელს ვილე ვალოსთან და აპოკალიპტიკასთან შექმნა ჰიტი „Bittersweet„. 2005 წელს მან კვლავ აპოკალიპტიკასთან ჩაწერა „Life Burns“, 2009 წელს კი — ჯგუფ Nightwish-ის ამჟამინდელ სოლისტთან ანეტე ოლზონთან „October & Aprill“. 2011 წლის მარტში ლაურიმ გამოუშვა თავისი პირველი სადებიუტო ალბომი New World'. ალბომმა წამყვანი პოზიციები დაიკავა სკანდინავიურ ჩატებში და გალიდერდა ფინეთში. ალბომში შესულია 9 სიმღერა, მათგან კი ყველაზე ცნობილი გახდა „Heavy“, რომელმაც პოპულარობით ალბომს გადააჭარბა. ლაური ილონენს ჰყავს დედა ლიზა, მამა მატი, და ჰანა. მას აგრეთვე ჰყავს შვილი ჯგუფ PMMP სოლისტთან პაულა ვასალასთან. ლაურის სოლო პროექტის ოფიციალური საიტი The Rasmus-ის ოფიციალური საიტი ლაური ილონენი კინოფილმების ინტერნეტ-მონაცემთა ბაზაში ↑ Deutsche Nationalbibliothek Record #135397006 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
მარჯ სიმფსონი

მერჯერი „მარჯ“ სიმფსონი (ინგლ. Marjorie „Marge“ Simpson) — ანიმაციური სერიალ „სიმფსონების“ ერთ-ერთი მთავარი პერსონაჟი, ჰომერ სიმფსონის მეუღლე. როგორც წესი, მარჯი ატარებს ღია სალათისფერ კაბას, წითელ ფეხსაცმელს, კისერზე - ხელოვნური მარგალიტების ყელსაკიდს (ფერები განსხვავდება). მისი დამახასიათებელი ნიშანია ლურჯი ფერის თმები, ხოლო ვარცხნილობა ძალიან მაღალი აქვს, რაზეც დიდი რაოდენობა ლაქს ხარჯავს. თმებში ხოლმე სხვადასხვა ნივთსაც ინახავს. მარჯი დაახლოებით 40 წლისაა. იგი დიასახლისია. დიდ დროს უთმობს შვილებზე ზრუნვას. განასახიერებს 50-იანი წლების ამერიკელი დიასახლისების სტერეოტიპს. მთელ ოჯახში ის ერთადერთი წევრია, რომელიც ეკლესიაში კვირაობით ნებაყოფლობით დადის. პასუხისმგებელია ოჯახურ ფინანსებზე - ხოლმე კვირაში საკვებზე მხოლოდ 12 დოლარს ხარჯავს. მარჯი შესანიშნავი მზარეულიც არის, განსაკუთრებით ცნობილი თავისი ღორის ხორცის კერძებით და ზეფირით. მარჯ სიმფსონი — კინოფილმების ინტერნეტ მონაცემთა ბაზა (ინგლისური)
საქართველოს საფეხბურთო თასი 1993-1994

საქართველოს თასი 1993-94 — საქართველოს თასის მეოთხე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში რუსთავის „მეტალურგი“ დაამარცხა, ანგარიშით 1–0. უმაღლესი ლიგა 1993-1994 The Rec.Sport.Soccer Statistics Foundation.
ვოლგა (მრავალმნიშვნელოვანი)

საკუთარი სახელი ვოლგა შეიძლება აღნიშნავდეს ერთ-ერთ შემდეგთაგანს: ვოლგა — დასავლეთ რუსეთში ყველაზე გრძელი მდინარეა ევროპაში. ვოლგა — ერთ-ერთი ფედერალური ოლქია რუსეთში. ვოლგა ბულგარია — ისტორიული მხარე, ქვეყანა. ვოლგა — რუსული გაზ-ის ავტომობილთა მარკა. ვოლგა — ქალაქი აშშ-ის აიოვას შტატში. ვოლგა — ქალაქი აშშ-ის საუზ-დაკოტას შტატში.
წითელი და შავი

„წითელი და შავი“ (ფრანგ. Le Rouge et le Noir) — ისტორიული და ფსიქოლოგიური რომანი. მისი ავტორია სტენდალი. გამოქვეყნდა 1830 წლის ნოემბერში. ნაწარმოებში აღწერილია პროვინციელი, ახალგაზრდა ბიჭის მცდელობას სოციალურად ამაღლდეს თავის პლებურ წარმომავლობაზე საკუთარი ნიჭითა და შრომით. რომანის სრული სათაურია „წითელი და შავი: მე-19 საუკუნის ქრონიკები“, რაც მის ორმხრივ ლიტერატურულ დანიშნულებაზე მიუთითებს: პირველი, ესაა რომანტიკული პროტაგონისტის ფსიქოლოგიურ პორტრეტის ასახვა, ხოლო მეორე: ანალიტიკური, სოციალური სატირის წარმოდგენა ფრანგულ საზოგადოებაზე ბურბონების რესტავრაციის პერიოდში (1814-30.) რომანის სათაური ასახავს საეროსა (წითელი) და სასულიერო (შავი) ინტერესებს შორის მერყეობას პროტაგონისტში. თუმცა, ასევე შესაძლებელია, რომ სათაური მიემართებოდეს იმ დროს პოპულარულ ბანქოს თამაშს "rouge et noir", რომელიც ლაიტმოტივად გასდევს ნაწარმოების სიუჟეტს, რომელშიც პროტაგონისტის ბედს შემთხვევითობა და იღბალი განსაზღვრავს. ვიკისაწყობში არის გვერდი თემაზე: წითელი და შავი წითელი და შავი, სრული აუდიო ვერსია (ფრანგული). ↑ The Red and the Black, by Stendhal, C. K. Scott-Moncrief, trans., 1926, p. xvi. ↑ The Red and The Black. ციტირების თარიღი: 5 February 2016 ↑ Lubrich, Naomi (2015). «Wie kleidet sich ein Künstler?», in: KulturPoetik 14:2, 2014, 182–204; Naomi Lubrich, Die Feder des Schriftstellers. Mode im Roman des französischen Realismus. Aisthesis, გვ. 200.
რაშმორის მთა

რაშმორის მთის ეროვნული მემორიალი (ინგლ. Mount Rushmore National Memorial), კისტოუნთან (სამხრეთი დაკოტა) — აშშ-ის პრეზიდენტთა მემორიალი, რომელიც ამერიკის დაბადების, გაზრდის, თვითმყოფადობისა და განვითარების ხსოვნას ეძღვნება. მთელი მემორიალი 518 ჰექტარს მოიცავს და ზღვის დონიდან 1745 მ სიმაღლეზე მდებარეობს. კლდეში ნაკვეთი აშშ-ის პრეზიდენტების ჯორჯ ვაშინგტონის, თომას ჯეფერსონის, თეოდორ რუზველტისა და აბრაამ ლინკოლნის პროფილები მთის სამხრეთ-აღმოსავლეთ კალთაზეა. მემორიალს წელიწადში დაახ. 2 მილიონი მნახველი ჰყავს. მთას სახელი ცნობილი ნიუ-იორკელი იურისტის ჩარლზ რაშმორის გამო დაერქვა 1885 წელს. მთაზე მონუმენტის კვეთის იდეა დაიბადა სამხრეთ დაკოტის ბლეკ-ჰილზ რეგიონში ტურიზმის გაზრდის მიზნით. ხანგრძლივი მოლაპარაკებების შემდეგ, რომელიც მოიცავდა საკონგრესო დელეგაციასა და პრეზიდენტ კელვინ კულიჯს, პროექტმა კონგრესის თანხმობა მიიღო. კვეთის სამუშაოები 1927 წელს დაიწყო და 1941 წლამდე გრძელდებოდა. ბრიტანული როკ-ჯგუფის Deep Purple-ის ცნობილი ალბომის Deep Purple in Rock გარეკანის დიზაინი დაფუძნებულია რაშმორის მთის თემაზე — მასზე გამოსახულია ჯგუფის ხუთი წევრის კლდეში გამოკვეთილი სახე. ↑ Mount Rushmore, South Dakota (1 ნოემბერი, 2004). Peakbagger.com. ↑ Mount Rushmore National Memorial დაარქივებული 2017-08-23 საიტზე Wayback Machine. . 6 დეკემბერი, 2005. Mount Rushmore Information. (ინგლისური) ↑ Mount Rushmore National Memorial Frequently Asked Questions. National Park Service. (ინგლისური) შეგიძლიათ იხილოთ მედიაფაილები თემაზე „რაშმორის მთა“ ვიკისაწყობში. ოფიციალური საიტი Google Maps